stanford-oval/wikipedia huggingface dataset:
מחלת הנטינגטון
תסמינים

ברוב החולים סימני המחלה הראשונים מופיעים בעשור השלישי או הרביעי לחיים. רוב החולים מכירים את סימני המחלה מהחיים בצל הורה או קרובי משפחה אחרים אשר לקו במחלה. בשל התורשה הדומיננטית ילדי החולים עלולים להיות נשאי הגן ונמצאים בסיכון לפתח את המחלה. הכרת המחלה: סימניה, התקדמותה הבלתי נמנעת והפוטנציאל התורשתי שלה מהווים מעמסה נפשית כבדה על החולה ובני משפחתו.
תסמינים תנועתיים: התסמין המוכר והבולט הוא תנועות לא רצוניות הנקראות כוראה (ריקוד ביוונית). התנועות הלא רצוניות בגפיים, בצוואר ובפנים, מפריעות בתפקודים היום יומיים הפשוטים ביותר. בשלבים המתקדמים של המחלה הכוראה נעלמת והחולים הופכים סיעודיים, מרותקים למיטה עם נוקשות שרירים ועיוותים של המפרקים. בנוסף יכולים להופיע הפרעה בשיווי משקל, עווית שרירים (דיסטוניה), קפיצות לא רצוניות בגפיים (מיוקלונוס) וטיקים.
תסמינים פסיכיאטרים: מקום חשוב יש להפרעות ההתנהגות. לעיתים זהו הביטוי הראשון למחלה כאשר הפרעות ההתנהגות ומצב הרוח המתוארים הם: חרדה, חוסר מנוחה, אפתיה, הסתגרות או הימנעות מקשרים חברתיים, התנהגות חסרת מעצורים והתקפי זעם עד עוינות כלפי הסביבה הקרובה. נטייה לדיכאון מחשבות שווא, חשדנות, הזיות והפרעות בהתנהגות המינית גם כן מתוארות במקרים רבים. שינוי באישיות והתנהגות א-סוציאלית עם העדר ציות לחוק, וכן נטייה להתמכרויות לאלכוהול או סמים נמצאה שכיחה יותר בקרב חולי הנטינגטון ולעיתים מהווים סימן ראשון להתפתחות המחלה. במקרים נדירים הביטוי הראשון למחלה הוא פסיכוזה סוערת ואשפוז החולה בבית חולים פסיכיאטרי.
תסמינים קוגניטיביים: שינויים קוגניטיביים כמו אובדן זיכרון לטווח קצר, שיפוט לקוי, ירידה ביכולת הריכוז וקושי ברכישת מידע חדש ניתן לאבחן בעזרת מבחנים נוירופסיכולוגיים. ההפרעה הקוגניטיבית פוגעת בתחילה ביכולת החולה לעבוד, ובהמשך פוגעת ביכולתו לדאוג לצרכיו הבסיסיים, עם התקדמות המחלה זו הסיבה העיקרית לאשפוז החולה במוסד סיעודי.
השינויים באישיות, בעיות בהתנהגות והשינויים הקוגניטיביים גורמים לרבים מהחולים קשיים בעבודה ובחיי הזוגיות. על רקע השינויים בהתנהגות והירידה התפקודית חלק מהחולים מתגרשים בשלבי המחלה השונים או מפוטרים מעבודתם בשלבי מחלה מוקדמים.
טיפול

עד היום לא ניתן לעצור את התקדמות המחלה, והיא טופלה בכל תסמין בנפרד, טיפול שרק שיפר את תסמיני המחלה במידת מה.
בסוף 2017 נערך ניסוי במרכז למחלת הנטינגטון באוניברסיטת לונדון, ובו בפעם הראשונה הוכח כי תרופה כלשהי מסוגלת לדכא את ההשפעה של מוטציית הנטינגטון. התרופה, הקרויה Ionis-HTTRx, מיירטת את מולקולת רנ"א שליח, הורסת אותה לפני היווצרותו של החלבון המזיק — ומשתקת ביעילות את ההשפעות של הגן שבו נמצאת המוטציה. בניסוי השתתפו 46 נשים וגברים מבריטניה, גרמניה וקנדה, שנמצאים בשלב מוקדם של מחלת הנטינגטון. לאחר שקיבלו את התרופה, הריכוז של החלבון המזיק בנוזל חוט השדרה ירד משמעותית, ביחס ישיר לעוצמת המינון של התרופה. יחס הדוק מסוג זה מצביע לרוב על כך שלתרופה יש השפעה רבת עצמה. בניסויי המשך יבדקו האם התסמינים הקליניים של המטופלים השתפרו, ללא תופעות לוואי מזיקות. אם ניסויים אלו יעברו בהצלחה, אפשר יהיה לתת את התרופה לאנשים הנושאים את גן הנטינגטון לפני שהם חולים, ואולי אפשר יהיה אפילו למנוע את הופעת התסמינים. עם זאת במחקר כפול סמיות לא נמצא יתרון לשימוש בתרופה לעומת פלאסיבו והמחקר הופסק לאחר 67 שבועות בעקבות תופעות לוואי מהן סבלו חלק מהנסיינים.
בבעיות התנועה ניתן לטפל עם תרופות המשמשות בדרך-כלל לטיפול בסכיזופרניה, תרופות אלה חוסמות את הקולטנים לדופמין (שכזכור, פועל ביתר) וכך מקלות על החולה. אך, לתרופות אלה תופעות לוואי קשות מאוד ומגוונות מאוד, הכוללת בעיות תנועה מסוגים שונים (אחרות מאלה הנצפות בהנטינגטון), בעיות בהפרשת הורמונים ומגוון רחב נוסף. דוגמה לתרופה שכזו היא הלופרידול.
הדיכאון עמיד יחסית לטיפולים תרופתיים ומגיב לעיתים לטיפול בהלם חשמלי.
טיפול > טיפול טבעי

כיום מחקרים מראים שטיפולים טבעיים עשויים לסייע לחולי הנטינגטון לשפר במידה מסוימת את התסמינים.
במהלך התקדמות מחלת הנטינגטון, ירידה במשקל מתרחשת לעיתים מהר מאוד ולכן תזונה נכונה מסייעת להילחם בסיבוכי תת-משקל והחמרת הדיכאון, אנרגיה נמוכה ביותר, שינויים בבלוטת התריס וליקויים בתהליך העיכול. ניתן להפוך את המזון לקל יותר ללעיסה, צום לסירוגין הוכח כבעל השפעה חיובית על הפרעות נוירולוגיות. מחקרים מוקדמים שנערכו בבית החולים הכללי של מסצ'וסטס, גילו שמינונים גבוהים של תוסף הנקראת קריאטין, יכול לסייע בעיכוב הופעת תסמיני מחלת הנטינגטון ובאמצעות מחקרי הדמיה נמצא כי הטיפול האט את הליקויים המוחיים והתקדמות המחלה.
מחקרים מדעיים גילו שרמות גבוהות של דלקת ולחץ חמצוני הנגרמים כתוצאה מרדיקלים חופשיים, עלולים להאיץ את התקדמות מחלת הנטינגטון ולהחמיר את התסמינים. כדי להפחית את הדלקת, חשוב לאכול תזונה מרפאת המכילה חומרים מזינים צפופים, להגביל את השימוש בכימיקלים קשים בבית, כגון מוצרי יופי, להימנע מעישון, להקפיד על פעילות גופנית ועל שיטות הרפיה להקלת מתחים.
טיפול שיקומי יכול לעזור בתעסוקה, בעיות דיבור, קשיון שרירים ובעיות היציבה.
אתיקה - סוג שאלות

הצירוף הייחודי שמחלה זו מאופיינת בו, כלומר תורשה דומיננטית עם חדירות חלקית, יחד עם הופעה ראשונה של תסמינים בגיל מאוחר, יוצר מגוון של בעיות ביואתיות שהרופא והחולה נאלצים להתמודד איתם:
האם אדם שיודע על מחלתו רשאי להביא ילדים? לכל ילד סיכוי של 50% לקבלת הגן הפגום. אבחון גנטי טרום השרשתי (Preimplantation Genetic Diagnosis) מאפשר התמודדות עם בעיה זו.
האם על הורה לילדים שמבין לראשונה את מצבו לספר לילדיו?
האם על ילדים להורה חולה להיבדק גנטית? בדיקה שכזו תיידע אותם ברמת ודאות גבוהה אם יחלו או לא. במקרה של תוצאה חיובית אין טיפול, והדבר נרשם בתיק הרפואי, דבר הגורר בעיות תעסוקה וביטוח.
הערות שוליים

↑   ניסוי פורץ דרך עשוי להוביל לפיתוח תרופה להנטינגטון, באתר הארץ, 12 בדצמבר 2017
↑  Emily Malcolm PhD, Tominersen (Previously IONIS-HTTRx and RG6042) (באנגלית אמריקאית)
1 2  טיפול טבעי, באתר מחלת הנטינגטון - מרכז הידע
| --- | --- |
בקרת זהויות :  NLI: 987007533753105171  BNE: XX548572  BnF: cb12257151p (data)  GND: 4026223-6  LCCN: sh85063158  NKC: ph195819 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
במחלת הנטינגטון נפגע הסטריאטום, המסומן בצבע סגול בתרשים.
מורי קאנטה

| --- | --- |

 לידה:  29 במרץ 1950 Albadaria, גינאה 
 פטירה:  22 במאי 2020 (בגיל 70) קונאקרי, גינאה 
 שם לידה:  mory kante מורי קנטה
 מוקד פעילות:  גינאה 
 תקופת הפעילות:  מ-1971 
 סוגה:  World music מוזיקת העולם
 שפה מועדפת:  צרפתית 
 כלי נגינה:  Vocals, kora
 צאצאים:  Manamba Kanté 
 morykante.com
 פרופיל ב-IMDb
 
מורי קנטה (Mory Kanté;‏ 29 במרץ 1950 – 22 במאי 2020) היה זמר גינאי ונגן קורה. הוא התפרסם באירופה ובמערב בעיקר בזכות הלהיט "יה קה יה קה" (Yé ké yé ké) מ-1987, שהגיע למקום הראשון בבלגיה, פינלנד, הולנד, ספרד וישראל. האלבום בו נכלל השיר נקרא "חוף אקוובה" (Akwaba Beach) והיה התקליט האפריקאי הנמכר ביותר בזמנו. קנטה שליווה את שירתו בנגינה בקורה נחשב לאחד המוזיקאים המובילים ביבשת אפריקה השחורה, הוא הוציא 13 אלבומי אולפן המתמקדים במוזיקה אפריקאית שורשית.
ביוגרפיה

קנטה נולד באלבדריה שבגינאה הצרפתית (חלק ממערב אפריקה שהיה בשליטה הצרפתית באותה תקופה) ב-29 במרץ 1950. בן לאל הדג 'ג'לי פודה קנטה (El Hadj Djeli Fodé Kanté) ולפאטומה קמיסוקו (Fatouma Kamissoko). משפחתו של האב הייתה אחת ממשפחות הגריוט (griot) - משוררים-נגנים נודדים מסורתיים אפריקאיים - הידועות ביותר בגינאה. אמו ילידת מאלי, הייתה זמרת. קנטה למד לנגן מגיל ילדות כשהכלי המרכזי של בני משפחתו הוא ה"בלפון" סוג של קסילופון אפריקני. לאחר שהתחנך על פי מסורת הגריוט של שבט המנדינקה בגינאה, נשלח בגיל שבע למאלי – שם למד לנגן בקורה, שהיא מין לאוטה בת 21 מיתרים וכן למד מסורות קוליות חשובות, שחלקן נחוצות כדי להפוך לגריוט. כמוסלמי, הוא שילב במוזיקה שלו אלמנטים מתוך מוזיקה אסלאמית .
ב-1971 קאנטה הצטרף ללהקה Rail Band בה היה כבר סאליף קייטה (Salif Keita), אחד מזמרי אפריקה המובילים בזכות עצמו, זמר. קייטה פרש מהלהקה כעבור שנתיים, בשנת 1973 ופינה לקאנטה את מקומו כזמר. ב-1984 עבר לפאריס.
בשנת 1987 קאנטה הוציא את השיר יה קה יה קה " Yé ké yé ké ", שהיה אחד הלהיטים האפריקאים המצליחים ביותר בכל הזמנים, בנוסף לכך שכבש את ראשי מצעדי הפזמונים באירופה ובישראל (כבש את המקום הראשון בישראל, וכן בבלגיה, הולנד וספרד, ואת המקום השני בגרמניה ובשוויץ, ואת המקום החמישי בצרפת והעשירי) האירופיים בשנת 1988, מה שהפך אותו לסינגל האפריקני הראשון שאי פעם מכר למעלה ממיליון עותקים. האלבום ממנו הגיע, חוף אקוובה (Akwaba Beach), הפך לתקליט האפריקאי הנמכר ביותר בזמנו.
קנטה זכה לתהילה עולמית מחודשת בשנת 1994 כאשר צמד הטכנו הגרמני Hardfloor יצר רמיקס בסגנון דנס של "Yé ké Yé ké". הוא הופיע גם בשנת 2006 כקולן בגרסתו של הדי ג'יי הבריטי דארן טייט, "נארמה".
ב־16 באוקטובר 2001 קיבל קנטה מעמד של לשגריר של רצון טוב של ארגון המזון והחקלאות של האו"ם (Food and Agriculture Organizatio-FAO).
ב-2006 הופיע קנטה בפסטיבל הג'אז באילת,
ב-2014 חבר קנטה למוזיקאים מובילים נוספים באפריקה, ובכללם טיקן ג'אה פוקולי, אמדו ומריאם והראפר דידייה עוואדי, כדי להקליט יחד את השיר "אפריקה עוצרת את האבולה", Africa Stop Ebola - שיר שמטרתו הייתה להעלות את המודעות למגפת האבולה שפגעה באותה תקופה באפריקה השיר, שיצא בנובמבר 2014, נמכר ב-250,000 עותקים כאשר כל ההכנסות ממנו היו נתרמו לארגון "רופאים ללא גבולות" (Medecins Sans Frontieres (MSF).
קנטה הלך לעולמו ב-22 במאי 2020 בבית חולים בקונאקרי (בירת גינאה) בגיל 70. הוא סבל בשנות חייו האחרונות ממחלות כרוניות ונהג לקבל טיפול בבתי חולים בצרפת. ואולם, הטיפול במחלותיו בצרפת לא התאפשר לאחרונה בעקבות התפשטות מגפת הקורונה וחסימת התעבורה האווירית לצרפת מגינאה.
דיסקוגרפיה נבחרת

מקור:
דיסקוגרפיה נבחרת > אלבומים

Courougnegne (1981)
N'Diarabi (1982)
A Paris (1984)
10 Cola Nuts (1986)
Akwaba Beach (1987) (#1 SUI; #13 GER; #43 SWE)
Touma (1990)
Nongo Village (1993)
Tatebola (1996)
Tamala – Le Voyageur (2001)
Best Of (2002)
Sabou (2004)
La Guinéenne (2012)
N'diarabi (2017))
הערות שוליים

1 2  Levtzion, Nehemia; Pouwels, Randall (2000). The History of Islam in Africa. Ohio University Press. p. 551. ISBN 9780821444610.
1 2  "Mory Kanté: African music star dies aged 70". BBC News. 22 במאי 2020. נבדק ב-22 במאי 2020. {{cite news}}:  (עזרה)
↑  "Guinean singer Mory Kante dies at 70". Deutsche Welle. 22 במאי 2020. נבדק ב-22 במאי 2020. {{cite news}}:  (עזרה)
↑  Lynskey, Dorian (15 באוקטובר 2004). "Change the record". The Guardian. London. נבדק ב-23 במאי 2020. {{cite news}}:  (עזרה)
↑  Crossan, Rob (2007). "Review of DT8 Project – Perfect World". BBC Music. BBC. נבדק ב-23 במאי 2020. {{cite news}}:  (עזרה)
↑  Kozinn, Allan (29 באוקטובר 2014). "How to Protect Yourself From Ebola, in Song". NY Times ArtsBeat. נבדק ב-14 באוקטובר 2015. {{cite web}}:  (עזרה)
↑  Hussain, Misha (24 בנובמבר 2014). ""Avoid stigmatising Africa," musician says as W.Africa Ebola song launched". נבדק ב-14 באוקטובר 2015. {{cite web}}:  (עזרה)
↑  Snapes, Laura (22 במאי 2020). "Mory Kanté: Guinean musician dies aged 70 from chronic health problems". The Guardian. London. נבדק ב-23 במאי 2020. {{cite news}}:  (עזרה)
↑  Roberts, David (2006). British Hit Singles & Albums (19th ed.). London: Guinness World Records Limited. p. 296. ISBN 1-904994-10-5.
| --- | --- |
בקרת זהויות :  NLI: 987007410100605171  BIBSYS: 7031520  BnF: cb13895844v (data)  GND: 134618599  ISNI: 0000 0000 7839 1057  LCCN: n91067862  MusicBrainz: 413a41d9-db36-4cde-95ca-0543bab901a9  NKC: js20030216016  NTA: 073622052  RERO: 02-A005754821  SUDOC: 199235813  VIAF: 19865757   WorldCat (עם VIAF): 19865757
מוריאוקה

מוריאוקה (ביפנית: 盛岡市) היא עיר הבירה של מחוז איווטה שבחבל טוהוקו שבצפון יפן. אוכלוסיית העיר מונה 299,169 תושבים, נכון לשנת 2015.
היסטוריה

האזור בו שוכנת העיר מוריאוקה כיום היה מיושב ברציפות מאז התקופה הפלאוליתית. באזור נמצאו אף שרידי חרס מתקופת ג'ומון ומתקופת יאיואי, וכן תילי קבורה מתקופת קופון. בתקופות שלאחר מכן עברה השליטה באזור משבט לשבט, עד שבתקופת סנגוקו השתלט על האזור שבט נאנבו.
לאחר קרב סקיגהארה העניקה שוגונות טוקוגאווה הכרה להאן מוריאוקה, ובהתאם תמך ההאן בשוגון במלחמת בושין בראשית רסטורציית מייג'י.
בתקופת מייג'י ולאחר ביטול שיטת ההאן ב-1870 הפך האן מוריאוקה למחוז מוריאוקה, אך שנתיים לאחר מכן התמזג עם מחוז איווטה. ב-1889 הפכה מוריקואה לעיר ונבחרה לעיר הבירה של המחוז. במלחמת העולם השנייה ניצלה העיר מההפצצות האוויריות של בעלות הברית על ערי יפן, וסיימה את המלחמה עם זנק מועט בלבד.
ברעידת האדמה והצונמי בסנדאי ב-2011 נפגעה מוריאוקה מרעידת אדמה בעוצמה 6.1 בסולם מגניטודה לפי מומנט, אך מלבד הפסקות חשמל לא נגרם נזק רב.
גאוגרפיה

מוריאוקה שוכנת באגן קיטקאמי, במרכז מחוז איווטה, מקום המפגש של הנהרות קיטקאמי, שיזוקואישי ונאקצו. נהר קיטקאמי הוא הנהר השני בגודלו במזרח יפן (אחרי נהר קיסו) והארוך ביותר בחבל טוהוקו. הנהר חוצה את העיר מצפון לדרום, ולאורכו נבנו מספר סכרים. מצפון-מערב לעיר מתנשא הר איווטה, חרוט געשי פעיל.
אקלים

במוריאוקה שורר אקלים הנע בין אקלים סובטרופי גשום ואקלים יבשתי, השופע בלחות ובמשקעים.
| אקלים במוריאוקה> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים במוריאוקה> ינואר.1.8.-5.6.53.1 | אקלים במוריאוקה> פברואר.2.9.-5.2.48.7 | אקלים במוריאוקה> מרץ.7.0.-2.2.80.5 | אקלים במוריאוקה> אפריל.14.4.3.0.87.5 | אקלים במוריאוקה> מאי.19.7.8.5.102.7 | אקלים במוריאוקה> יוני.23.5.13.8.110.1 | אקלים במוריאוקה> יולי.26.4.18.1.185.5 | אקלים במוריאוקה> אוגוסט.28.3.19.6.183.8 | אקלים במוריאוקה> ספטמבר.23.6.14.6.160.3 | אקלים במוריאוקה> אוקטובר.17.6.7.3.93.0 | אקלים במוריאוקה> נובמבר.10.6.1.5.90.2 | אקלים במוריאוקה> דצמבר.4.6.-2.4.70.8 | אקלים במוריאוקה> שנה.15.03.5.92.1,266.2 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: סוכנות המטאורלוגיה היפנית
ערים תאומות

למוריאוקה יחסי ערים תאומות עם:
קנדה ויקטוריה, קולומביה הבריטית, קנדה
הערות שוליים

↑  נתוני אקלים של מוריאוקה
| --- | --- |
בקרת זהויות :  NLI: 987007562189705171  CiNii: DA05410316  GND: 4323908-0  ISNI: 0000 0004 4674 6908  LCCN: n81053629  MusicBrainz: 8611a407-8b03-4ef0-b6c3-9253fdf4c83c  NDL: 00292482  VIAF: 256905421   WorldCat (עם VIAF): 256905421
מייקל אולווקנדי

| --- | --- |

אוולוקנדי במדי בוסטון
 לידה:  3 באפריל 1975 (בן 49) לאגוס שבניגריה
 עמדה:  סנטר
 גובה:  2.13 מטר
 מספר:  55
 מכללה:  אוניברסיטת הפאסיפיק
 דראפט:  בחירה ראשונה, 1998 לוס אנג'לס קליפרס
 קבוצות כשחקן
 1998–1999 1999–2003 2003–2006 2006–2008:  וירטוס בולוניה לוס אנג'לס קליפרס מינסוטה טימברוולבס בוסטון סלטיקס
 הישגים כשחקן
 חמישיית הרוקיז השנייה (1999)
מייקל אולווקנדי (באנגלית: Michael Olowokandi; נולד ב-3 באפריל 1975) הוא כדורסלן עבר ניגרי ששיחק בליגת ה-NBA.
אולווקנדי נולד בניגריה אך את רוב חייו ואת ילדותו בילה באנגליה לאחר שהוריו היגרו למקום, הוא עבר לארצות הברית במהלך תקופת התבגרותו על מנת לשחק כדורסל באוניברסיטת פסיפיק, מאחר שחלם להיות כדורסלן מקצועי.
בשנת 1998 נרשם לדראפט ה-NBA ונבחר בבחירה הראשונה על ידי קבוצת לוס אנג'לס קליפרס שהחתימה אותו על חוזה מקצועני, אך בשל שביתת ה-NBA בעונת 1998/1999 מצא עצמו אולווקננדי חותם בווירטוס בולוניה מאיטליה לתקופה של מספר חודשים בטרם חזרה הליגה האמריקאית לפעילות, בה שיחק במדי הקליפרס במשך 4 שנים, בהן השיג ממוצעים מרשימים והציג יכולת קליעה בינונית ומשחק הגנה מצוין. ממוצעיו גרמו לקבוצת מינסוטה טימברוולבס להתעניין בו ולהחתימו ב-16 ביולי 2003, לאחר שחוזהו בקליפרס הסתיים.
במינסוטה התבסס אולווקנדי כשחקן הגנה בינוני ולא כקלעי, לאחר שממוצעיו בלקיחת ריבאונדים ירדה במעט וכך גם כמות הנקודות שקלע. בשנת 2006 הועבר לבוסטון סלטיקס בטרייד שכלל 7 שחקנים מובילים, כגון וולי זרביאק וריקי דייוויס. לאחר עונה אחת בסלטיקס הודיע אולווקנדי על פרישה מכדורסל.
מחנה TURKSOM

חניכת הבסיס, ספטמבר 2017
מחנה TURKSOM (בסומלית: Xerada TURKSOM, בטורקית: Somali Türk Görev Kuvveti Komutanlığı) הוא בסיס צבאי, ששוכן במוגדישו שבסומליה. מאז הקמתו, מחנה TURKSOM משמש כבסיס המרכזי של כוח המשימה הבין-ממשלתי שכונה "נשר אפריקאי" ובו טורקיה שואפת להכשיר את קצינים והמש"טים של הכוחות המזוינים של סומליה (אנ') ובכך לסייע לממשלת סומליה במאמציה לבנות כוח צבאי לאומי שיוכל להתקיים בעצמו וללא סיוע ממדינות זרות., בנוסך לכך בבסיס נערכים אימונים מכוונים לסייע לחיילים הסומלים בלחימה נגד ארגון הטרור הסומלי "א-שבאב".
מחנה Turksom משמש כבסיס הצבאי הטורקי הגדול ביותר מחוץ לטורקיה בעקבות העובדה שהוא משתרע על שטח של כ-400 דונמים. המחנה משרת פוליטית את האינטרסים הטורקיים באזור ונחשב כגורם שהשפיע לחיוב על היחסים בין טורקיה לסומליה.
מלבד הבסיס עצמו, יש גם בשטח המחנה אוניברסיטה צבאית שכוללת כיתות לימוד, חדרי ישיבות, מגרשי ספורט, חדרים עם מכשירי סימולציה ימיים, מעבדות, ספרייה ועוד מספר מתקנים.
על פי גורמי בצבא הטורקי, למעלה מ-10,000 חיילים סומלים צפויים לעבור הכשרה במחנה. למעלה מ-200 אנשי צבא טורקים הוצבו בבסיס.
היסטוריה

ב-2015 החלה הקמתו של בסיס טורקי בלב סומליה, בסמוך לבירה מוגדישו וזאת בהשקעה שעלותה מוערך בכ-50 מיליון דולרים. הבסיס נפתח בטקס רשמי בספטמבר 2017, בטקס בנוכחות ראש המטות המשולבים של הכוחות המזוינים של טורקיה, הולוסי אקאר וראש ממשלת סומליה, חסן עלי ח'יירי (אנ').
מאז הקמתו, הסיס מבצע אימונים לצד משימת האיחוד האפריקאי לסומליה (אנ'). מאמצי משימת האיחוד האפריקאי מתרכזים בלחימה כנגד א-שבאב ומרבית אנשי הצוות שנשלחו מטעם האיחוד הם לא-מוסלמים, בשל כך מחנה Turksom היווה אלטרנטיבה לכוח המשימה והציע הכשרות שייערכו על ידי מוסלמים.
השלכות פוליטיות > יריבות אזורית במזרח התיכון

היריבות ששוררת באזור המזרח התיכון התרחבה ובשנים האחרונות כוללת מאמצים להקמת הגמוניה גם במדינות קרן אפריקה. חוקרים מסוימים הדגישו כי הנוכחות הצבאית הטורקית בסומליה עלולה להוות איום על מדינות באזור כמו איחוד האמירויות הערביות או ערב הסעודית (מדינות שנמצאות שמתנגדות ונלחמות בברית בין טורקיה לקטר). גם בציר הסעודי-אמירתי יש רצון לשלוט ביעדים בקרן אפריקה תוך מתן תמיכה למגזרים בעזרת פיתוח האזור ושיפור מצב הביטחון בו. לצד טורקיה, ב-2015 הקימה איחוד האמירויות הערביות בסיס צבאי גם הוא במוגדישו. בנוסף לכך, איחוד האמירויות הייתה מערובת בעסקה להקמת בסיס צבאי בסומלילנד, בסיס שהוקם ב-2017 במטרה להגן על נמל הים של העיר ברברה, באותה חתמה סומלילנד עם חברת DP World, שהמטה שלה נמצא בדובאי, על הסכם שלפיו החברה תשדרג ותנהל את הנמל שבברברה. כמו כן סומלילנד גם חתמה על חוזה לפיה אותה חברה תפתח את הנמל שבוסאסו ואף תנהל אותו ל-30 שנים. אם לא די בכך, בסיס זה מהווה איום על המורדים החות'ים בתימן, שמאיימים אף הם על איחוד האמירויות עקב המעורבות האמירתית במלחמת האזרחים התימנית. בתגובה לפעילות טורקיה בסומליה טען יורש העצר הסעודי, מוחמד בן סלמאן כי פעילותה זו של רג'פ טאיפ ארדואן וממשלו משקפות את ניסיון לבנות "ח'ליפות עות'מאנית" באזור.
מדיניות החוץ של ארגון אל-שבאב מתמקדת בסיכול כל נוכחות זרה בסומליה, מדיניות זו מוערכת על ידי חוקרים כאתגר מרכזי למעורבות הצבאית הטורקית במדינה, טורקיה בעבר הייתה יעד להתקפות הארגון, המרכזית שבהם הייתה הפיגוע בטיסה 159 של דאלו איירליינס אך היו תקיפות נוספות של הארגון כנגד יעדים טורקים בתוך סומליה ובסמוך עליה. פעילות הארגון משפיעה לרגע על היחסים בין המדינות.
השלכות פוליטיות > האינטרסים הטורקיים בסומליה

הקמת הבסיס קשורה בשיפור היחסים בין טורקיה לבין מדינות אפריקה, מהצהרות של גורמים רשמיים עולה כי האינטרסים הטורקיים בסומליה סובבים בעיקר סביב יישום תוכנית סיוע לפיתוח הכוללת תמיכה במדינה ביעדיה לבניית שלום ושיפור השירות הציבורי במדינה בנוסף לכך, יש שטוענים כי סומליה יכולה להיות מיקום בו לצבא הטורקי יש השפעה, לאור חוסר היציבות הפוליטית שיש במדינה החל מתחילת מלחמת האזרחים הסומלית. סיבות אחרות אותן מעריכים חוקרים כגורם משפיע על ההתנייענות הטורקי במדינה היא אינטרסים כלכלים שנובעים מהעובדה שסומליה ממקומת בסמוך לנתיבי סחר עולמיים ובסמוך למיצרי באב אל-מנדב, שמהווה מיקום אסטרטגי וחשוב לכלל המדינות באזור.
ראו גם

בסיס חיל הים הסיני בג'יבוטי
הערות שוליים

↑  MELVIN, NEIL (2019). "THE FOREIGN MILITARY PRESENCE IN THE HORN OF AFRICA REGION". Stockholm International Peace Research Institute.
↑  van den Berg, Willem; Meester, Jos (2019). "Turkey in the Horn of Africa: Between the Ankara Consensus and the Gulf Crisis".
↑  STEARNS, SUCUOGLU, JASON, GIZEM (באפריל 2017). "SOUTH–SOUTH COOPERATION AND PEACEBUILDING: TURKEY'S INVOLVEMENT IN SOMALIA". South African Institute of International Affairs. pp. 1–11. {{cite web}}:  (עזרה)
↑  Shay, Shaul (6 בינואר 2020). "Turkey and the war against Al Shabaab in Somalia" (PDF). Research Institute for European and American Studies. נבדק ב-15 במרץ 2020. {{cite web}}:  (עזרה)
↑  Hussein, Abdirahman; Coskun, Orhan (30 בספטמבר 2017).  Lawson, Hugh (ed.). "Turkey opens military base in Mogadishu to train Somali soldiers". Reuters. {{cite news}}:  (עזרה)
↑  "Somalia Joint Military Academy and NCO School Application Guide 2018" (PDF). Embassy of Turkey in Mogadishu.
↑  Abdulle, Gurpinar, Abdulkarim, Bulut (21 באוגוסט 2019). "Turkey's Engagement in Somalia: A Security Perspective". Somali Studies. pp. 53–71. {{cite web}}:  (עזרה)
↑  "Turkey sets up largest overseas army base in Somalia". Al Jazeera English. 1 באוקטובר 2017. נבדק ב-2 באוקטובר 2017. {{cite news}}:  (עזרה)
↑  The Associated Press (30 בספטמבר 2017). "Turkey opens military training base in Somalia capital". The Washington Post. The Turkish chief of staff Gen. Hulusi Akar and Somali Prime Minister Hassan Ali Khaire inaugurated the newly-constructed facility on Saturday. {{cite news}}:  (עזרה)
↑  Heibach, Jens (2018). "Yet Another Scramble:: Why Middle Eastern Powers Are Reaching Out to Africa".
↑  MENKHAUS, KEN (2018). "East Africa AND THE HORN OF AFRICA". Counterterrorism Yearbook 2018. pp. 111–116.
↑  ד"ר משה טרדימן, הפורום לחשיבה אזורית, המרוץ לאפריקה של ארדואן ובן סלמאן, באתר ynet, 11 בספטמבר 2018
↑  "Why are Gulf countries so interested in the Horn of Africa?". The Economist. ISSN 0013-0613. נבדק ב-2020-05-12.
↑  Özgen, Cenk (2019-11-13). "Türkiye'nin Denizaşiri Askeri Üs Kurma Girişimleri: Tespitler Ve Geleceğe Yönelik Öneriler". Güvenlik Bilimleri Dergisi (בטורקית). pp. 381–408. doi:10.28956/gbd.646388. ISSN 2147-2912free{{cite web}}:  תחזוקה - ציטוט: postscript (link)
מיטסוקה הימיקו

| --- | --- |

Mitsuoka Himiko
 מאפיינים כלליים
 יצרן:  Mitsuoka Motor Co., Ltd
 שנות ייצור:  2008 עד היום
 הרכבה:  יפן יפן
 אורך:  4,575 מ"מ
 רוחב:  1,730 מ"מ
 גובה:  1,245-1,255 מ"מ
 משקל:  1,230-1,280 ק"ג
 בסיס גלגלים:  3,030 מ"מ
 מפרט טכני
 מנוע:  4 צילינדרים, 2000 סמ"ק המפיק 162 כ"ס, (מנוע מאזדה "Mazda MZR engine", מנוע דגם "Mazda MX-5")  (מורכב לדגם תמסורת אוטומטית)  4 צילינדרים, 2000 סמ"ק המפיק 170 כ"ס, (מנוע מאזדה "Mazda MZR engine", מנוע דגם "Mazda MX-5")  (מורכב לדגם תמסורת ידנית)
 הילוכים:  תמסורת ידנית - 6 מהירויות  תמסורת אוטומטית - 6 מהירויות
 צריכת דלק:  12.5 ק"מ לליטר
 קשר:  מאזדה MX-5 מיאטה
 מעצב:  Takanori Aoki
מיטסוקה הימיקו (באנגלית: Mitsuoka Himiko) היא מכונית ספורט, 2 דלתות, בסגנון רטרו, אשר מיוצרת על ידי יצרנית המכוניות היפנית "Mitsuoka Motor Co., Ltd" משנת 2010 ועד היום.
מיטסוקנה הימיקו

בדגם "מיטסוקה הימיקו" הורכב מנוע דגם "מאזדה MX-5 מיאטה" אשר מייצרת מאזדה.
גג הדגם יוצר מפח, והתקפל מכנית בשלבים לתא המטען בזמן פתיחתו.
דגמי "מיטסוקה הימיקו"

2.0 (A) (תמסורת אוטומטית)
2.0 (M) (תמסורת ידנית)
תמונות

מיטסוקה הימיקו
מיטסוקה הימיקו - מבט לתוך הרכב
מיטסוקה הימיקו - קבריולט
מיטסוקה הימיקו
ראו גם

מיטסוקה ויווט
מיטסוקה MC-1
מיטסוקה Le-Seyde
מיטסוקה Galue
לקריאה נוספת

מיטסוקה הימיקו (diseno-art.com/encyclopedia/vehicles/road/cars/mitsuoka_himiko)
דגמי מיטסוקה הימיקו (tradecarview.com/specifications/mitsuoka/himiko)
הערות שוליים

↑  מיטסוקה הימיקו sgcarmart.com/new_cars/newcars
↑  מיטסוקה הימיקו autoevolution.com/news/2015-mitsuoka-himiko-is-the-strangest-coupe-cabrio-in-japan
↑  מיטסוקה הימיקו  mitsuoka-motor.com/global/lineup/new/himiko
↑  מיטסוקה הימיקו מיטסוקה הימיקו
↑  דגם מיטסוקה הימיקו jalopnik
↑  מיטסוקה הימיקו  theawesomer.com/mitsuoka-himiko-roadster
מיטסוקה ויווט

| --- | --- |

Mitsuoka Viewt
 מאפיינים כלליים
 יצרן:  Mitsuoka Motor Co., Ltd
 שנות ייצור:  1993 עד היום
 הרכבה:  יפן יפן
 אורך:  4,270 מ"מ (דור ראשון)  4,400 מ"מ (דור שני)  4,515 מ"מ (דור שלישי)
 רוחב:  1,640 מ"מ (דור ראשון)  1,680 מ"מ (דור שני ושלישי)
 גובה:  1,425 מ"מ (דור ראשון)  1,520 מ"מ (דור שני) (1,530 מ"מ - דור שני, גרסה 4x4)  1,550 מ"מ (דור שלישי)
 משקל:  930-950 ק"ג (דור ראשון)  1,040 ק"ג, 1,080 ק"ג, 1,130 ק"ג (דור שני)  960-1,150 ק"ג (דור שלישי)
 בסיס גלגלים:  2,360 מ"מ (דור ראשון)  2,430 מ"מ (דור שני)  2,450 מ"מ (דור שלישי)
 מפרט טכני
 מנוע:  4 צילינדר בטור, 997 סמ"ק המפיק 58 כ"ס ב-6,000 סל"ד, יחס דחיסה 9.5:1  4 צילינדר בטור, 1,198 סמ"ק, המפיק 79 כ"ס ב-6,000 סל"ד  4 צילינדר בטור, 1,240 סמ"ק, המפיק 90 כ"ס ב-5,600 סל"ד, יחס דיסה 9.8:1  4 צילינדר בטור, 1,386 סמ"ק, המפיק 97 כ"ס ב-5,600 סל"ד, יחס דחיסה 9.8:1  4 צילינדר בטור, 1,498 סמ"ק, המפיק 109 כ"ס ב-6,000 סל"ד, יחס דחיסה 10.5:1
 הילוכים:  תמסורת אוטומטית - 4 מהירויות  תמסורת אוטומטית - 5 מהירויות
מיטסוקה ויווט (באנגלית: Mitsuoka Viewt) היא מכונית משפחתית, 4 דלתות, בסגנון רטרו, אשר מיוצרת על ידי יצרנית המכוניות היפנית "Mitsuoka Motor Co., Ltd" משנת 1993 ועד היום.
דגם ה"מיטסוקה ויווט" דומה לדגם "Jaguar Mark 2" של יצרנית המכוניות יגואר הבריטית.
דורות "מיטסוקה ויווט"

דור ראשון (יוצר בין השנים 1993–2002)
דור שני (יוצר בין השנים 2005–2010)
דור שלישי (מיוצר בין השנים 2012 - עד היום)
דגמי "מיטסוקה ויווט"

מיטסוקה ויווט 1000 - (מנוע 997 סמ"ק, מודל "TA-K11")
מיטסוקה ויווט 1200 - (מנוע 1198 סמ"ק, מודל "DBA-K13")
מיטסוקה ויווט 1240 - (מנוע 1240 סמ"ק, מודל "DBA-AK12")
מיטסוקה ויווט 1400 - (מנוע 1386 סמ"ק, מודל "DBA-BNK12")
מיטסוקה ויווט 1500 - (מנוע 1498 סמ"ק, מודל "DBA-YK12")